WP-speler vas oor dronkbestuurWP Rugby het bevestig dat een van sy spelers tydens ŉ padblokkade vir beweerde dronkbestuur in hegtenis geneem is. WP Rugby sê in ŉ verklaring op sy webtuiste dat hy veilige en verantwoordelike padgebruik ondersteun. “WP Rugby sal ook die speler, wat tot op datum ŉ voorbeeldige dissiplinêre rekord het, ondersteun deur middel van sy werknemer-hulpprogram.” WP Rugby sê aangesien die saak tans deur die polisie ondersoek word en dus sub-judice is sal nie hulle of die speler verder kommentaar lewer nie. Volgens berigte is die speler vroeg Sondagoggend in Gordonsbaai aangekeer.